stanford-oval/wikipedia huggingface dataset:
Grossglockner

Grossglockner lounaasta nähtynä.
| --- | --- |
Sijainti:  Kärnten & Itä-Tiroli, Itävalta
Vuoristo:  Hohe Tauern
Korkeus merenpinnasta:  3 798 m
Prominenssi:  2 428  m 
Suojelualue:  Hohe Tauernin kansallispuisto 
Ensimmäinen nousu huipulle:  1800
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Grossglockner (saks. Großglockner) on Itävallan korkein vuori: 3 798 metriä. Grossglockner sijaitsee Kärntenin ja Itä-Tirolin rajalla, ja se on Glockner-ryhmän korkein huippu Hohe Tauernin vuorijonossa, joka kuuluu Alppeihin.
HC Kuusankoski

| HC Kuusankoski |
| --- | --- |

Perustettu:  2005 - Lakkautettu 2011
Kaupunki:  Kouvola, Suomi
Kotiareena:  Kuusankosken jäähalli
– kapasiteetti:  400
Värit:                
Infobox OKVirheellinen NIMI-arvo: 
HC Kuusankoski eli lyhennettynä HC KSNK oli kuusankoskelainen jääkiekkoseura. Se pelasi aiemmin II-divisioonassa, mutta nousi kauden 2007–2008 päätteeksi Suomen kolmanneksi korkeimmalle sarjatasolla eli Suomi-sarjaan. Vielä kaudella 2005–2006 seura pelasi Suomen viidenneksi korkeimmalla sarjatasolla III-divisioonassa. Tuolla kaudella se ei hävinnyt yhtään ottelua. Seura on perustettu 5. kesäkuuta vuonna 2005. Seura perustettiin, koska Kuusankosken Puhdin edustusjoukkueen johto sekä valmentajat päättivät perustaa oman seuran juuri, kun paikka Suomi-sarjassa varmistui. Vuonna 2011 HC Kuusankoski lopetti toimintansa koska järjesti KooKoon kanssa yhteisen seuran, KooKoo-65.
HC Kuusaa (2023-2024)

HC Kuusaa oli Kuusankosken uusi edustusjoukkue, joka pelasi kaudella 2023-24 III-divisoonan Kymi-Saimaa lohkossa. Kausi oli joukkueen debyyttikausi mutta myöhemmin joukkue Luovutti kesken kauden ja myös otteluiden tulokset mitätöitiin.
Maineikkaita pelaajia

Petri Anttila
Niko Koskinen
Eemeli Arola
Antti Huuhka
Marko Levänen
Jaakko Räty
Mikko Tarkiainen
Jari Suorsa
Michael Tuomi
Grossglocknerin alppitie

Grossglocknerin alppitie (saks. Großglockner Hochalpenstraße) on Itävallan korkein päällystetty alppitie. Tie on suosittu maisemien takia. Maisemareitin päät sijaitsevat Ferleitenissä sekä Fleißista noin 2 kilometriä Salzburgin suuntaan. Tie on maksullinen, ja tielle pääsy on suljettu yöllä. Tie kulkee Fuscher Törlin kautta 2 428 metrin korkeudessa ja Hochtorissa 2 504 metrin korkeudessa. Tie on nimetty Grossglocknerin, Itävallan korkeimman vuoren mukaan. Tiestä haarautuu noin 10 kilometrin pituinen reitti Keiser-Franz-Josefs-Höhelle, josta on maisematien paras näkymä Grossglocknerille. Reitin varrella on useita näköalapaikkoja, esimerkiksi Edelweisspitzeltä avautuva näkymä Brennkogelvuorelle. Useilla näköalapaikoilla on ravintola ja matkamuistomyymälä. Tien varrella on myös majoituspaikkoja.[lähde? ]
Giuseppe Sabbatini

Giuseppe Sabbatini (s. 11. toukokuuta 1957 Rooma) on italialainen lyyrinen tenori ja oopperalaulaja. Hän on voittanut useita laulukilpailuja ja tehnyt useita levytyksiä.
Laulettuja rooleja

Sabbatini on laulanut johtavan tenorin roolin seuraavissa oopperoissa:
Mozart: Idomeneo
Mozart: Mitridate, re di Ponto
Mozart: Don Giovanni
Donizetti: Linda di Chamounix
Donizetti: La favorite
Donizetti: Lemmenjuoma
Donizetti: Anna Bolena
Donizetti: Maria Stuarda
Donizetti: Roberto Devereux
Donizetti: Lucrezia Borgia
Bellini: Puritaanit
Verdi: Rigoletto
Verdi: La Traviata
Verdi: Falstaff
Puccini: La bohème
Tšaikovski: Jevgeni Onegin
Auber: Fra Diavolo
Massenet: Werther
Massenet: Manon
Massenet: Thaïs
Berlioz: Faustin tuomio
Berlioz: Benvenuto Cellini
Offenbach: Hoffmannin kertomukset
Offenbach: Orfeus manalassa
Bizet: Helmenkalastajat
Gounod: Faust
Levytyksiä

Mozart: Don Giovanni (1990)
Gounod: Faust (1995)
Mozart: Mitridate, re di Ponto (1999)
Berlioz: Faustin tuomio (live, 2000)
Mascagni: Le Maschere (2004, nauhoitettu 1988)
Gabon olympialaisissa

Gabon osallistui olympialaisiin ensimmäisen kerran Münchenissä 1972. Kaksista seuraavista kisoista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talviolympialaisiin maa ei ole osallistunut.
Gabonilaisurheilijat ovat osallistuneet olympialaisissa jalkapalloon, judoon, nyrkkeilyyn, taekwondoon, uintiin ja yleisurheiluun. Maan ainoa olympiamitalisti on taekwondoin Anthony Obame, joka sai hopeaa miesten yli 80 kg:n painoluokassa Lontoossa 2012. Aiemmissa kisoissa yksikään gabonilaisurheilija ei ollut saavuttanut pistesijaa eli sijoitusta kahdeksan parhaan joukkoon.
Gabonin olympiakomitea perustettiin vuonna 1965 ja Kansainvälinen olympiakomitea tunnusti sen 1968.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Taekwondo | 0 | 1 | 0 | 1 | 30 |
| Yhteensä | 0 | 1 | 0 | 1 | 131 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1972  1972 München: 0
1984  1984 Los Angeles: 0
1988  1988 Soul: 0
1992  1992 Barcelona: 0
1996  1996 Atlanta: 0
2000  2000 Sydney: 0
2004  2004 Ateena: 0
2008  2008 Peking: 0
| 2012  2012 Lontoo | 0 | 1 | 0 | 1 | 70 |
2016  2016 Rio de Janeiro: 0
2020  2020 Tokio: 0
| Yhteensä | 0 | 1 | 0 | 1 | 131 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 2 Hopeaa | Anthony Obame | 2012  2012 Lontoo |  Taekwondo | Miesten yli 80 kg |
Lähteet:
Gujrat

| Gujrat |
| --- | --- |

 Gujrat
 Koordinaatit: 32°34′26″N, 74°4′44″E 
Valtio:  Pakistan
Maakunta:  Punjab
Piirikunta:  Gujrat
Väkiluku (2017):  390 758
Infobox OKVirheellinen NIMI-arvo: 
Gujrat (pandžabiksi  ja urduksi ‏گجرات‎, Gujrāt) on kaupunki Pakistanin Punjabin maakunnassa. Sen asukasluku vuonna 2017 oli 390 758.
Maantiede

Gujrat sijaitsee Pakistanin Punjabin maakunnassa Gujratin piirikunnassa hieman Chenabjoesta pohjoiseen. Alue on Punjabin tasangon pohjoislaitaa Chenabin ja Jhelumin välissä.
Historia

Nykyisen Gujratin paikalla on historian aikana sijainnut ainakin kaksi kaupunkia. Kansanperinteessä esiintyy kaupunkio, joka mainitaan nimellä Udanagari. Kaupungin perustivat rajputit 400-luvulla ja Rajataranginissa sen puolustajana Kashmirin hallitsija Šankaravarmania vastaan vuosien 883 ja 902 välillä mainitaan Alakhana-niminen kuningas. Alakhana on mahdllisesti muslimien perinteessä esiintyvä "Ali Khan", joka liitetään tarinaan kaupungin uudelleenperustamisesta. Kaupunki tuhoutui mongolien hyökkäyksessä vuonna 1303.
Nykyisen kaupungin perustaminen on liitetty Suurmogulien valtakunnan hallitsija Akbariin. Vuonna 1587 tai 1589 Akbar vakuutti paikalliset gujarit perustamaan kaupungin uudelleen paikallisena hallinnollisena keskuksena. Nimi Gujrat on samaa juurta, kuin Gujarat. Pieni ero nimissä on tehty vain mahdollisen sekaannuksen välttämiseksi. Kaupunki säilyi suurmogulien vallan alaisuudessa aina Aurangzebin valtakaudelle saakka. Vuonna 1738 sitä hävitettiin Persian hallitsija Nadir Šahin sotaretkellä' Intiaan, jonka jälkeen sitä hallitsivat gakkharit Rawalpindistä. Heitä seurasivat  Ahmad Šah Dorranin paštut, joskin gakkharihallitsija Mukkarab Khan säilytti nimellisen asemansa Dorrani-valtakunnan alaisuudessa. Seudun kuvaillaan kuitenkin kärsineet mittavia hävityksiä. Dorranien valta luhistui vuonna 1765, kun kaupunki menetettiin sikheille. Sikhejä seurasivat britit vuonna 1846 heidän voitettuaan sikhit Gujratin taistelussa. Gujratista tuli oma kuntansa vuonna 1867.
Väestö

Gujratin asukasluku oli Pakistanin vuoden 2017 väestönlaskennan mukaan 390 758. Vuonna 1998 vastaava lukema oli 251 792. Alueen asukkaat ovat jateja ja gujareja.
Gujratin taistelu.
Gujratin yliopisto.
HMS Daring (1804)

| HMS Daring |
| --- | --- |

Aluksen vaiheet
Rakentaja:  Jabez Bailey, Ipswich
Kölinlasku:  kesäkuu 1804
Laskettu vesille:  lokakuu 1804
Palveluskäyttöön:  marraskuu 1804
Poistui palveluskäytöstä:  miehistönsä polttama 27. tammikuuta 1813
Tekniset tiedot
Uppouma:  178 t
Pituus:  24,43 m (tykkikansi)
Leveys:  6,8771 m
Syväys:  2,87 m
Miehistöä:  50
Aseistus
Aseistus:  10 × 18 naulan karronadia 2 × kunnialaukaustykkiä
HMS Daring oli Britannian kuninkaallisen laivaston 12-tykkinen Archer-luokan tykkipriki.
Valmistus

Malline:Päartikkeli
Alus tilattiin kesäkuussa 1804 Jabez Baileyltä Ipswichistä, missä köli laskettiin vielä kesäkuussa. Se laskettiin vesille saman vuoden lokakuussa ja valmistui vuoden loppuun mennessä Chathamissa. Alus otettiin palvelukseen jo marraskuussa ensimmäisenä päällikkönään luutnantti Charles Ormsby.
Palvelus

Alus oli 1806 luutnantti George Hayesin alaisuudessa Englannin kanaalin ja Pohjanmeren alueella. Marraskuussa 1810 aluksen päällikkönä oli luutnantti Thomas Allen ja 1811 luutnantti Campbell.
Kesäkuussa 1811 alus palautettiin palvelukseen, jolloin sen päällikkönä oli luutnantti William Pascoe. Se lähti Länsi-Afrikan rannikolle 10. maaliskuuta 1812. Aluksen miehistö poltti 27. tammikuuta 1813 Lossaarten edustalla aluksensa, jottei se joutuisi Ranskan merivoimien 40 tykkisen Le Rubis’n valtaamaksi.
HLBT

Kirjaston sateenkaarihylly, jossa on käytetty HLBTIQ-lyhennettä.
HLBT (englanniksi LGBT) on seksuaali- ja sukupuolivähemmistöistä käytetty kirjainlyhenne. Kirjaimet tulevat sanoista homo, lesbo, biseksuaali ja transsukupuolinen.
HLBT lyhenteestä on käytössä lukuisia eri versioita. Variaatioita on olemassa enemmän englannin kuin suomen kielellä, ja niistä eniten käytetty sekä parhaiten tunnettu on englanninkielinen LGBT (engl. sanoista lesbian, gay, bisexual, transgender).
Intiassa noin 10 prosenttia väestöstä identifioituu HLBTQ-joukkoon. HLBTQ-ihmisten taaja esiintyvyys, ja absoluuttisena lukumääränä arvio 135 miljoonasta ihmisestä, intialaisessa väestössä todistaa sen, että kyseessä ei ole länsimainen maahan saapunut tuontituote (ideologia, propagandaa tai villitys).
Muunnelmia

Pidemmillä kirjainyhdistelmillä yritetään ottaa huomioon sateenkaari-identiteettien moninaisuus. Myös plusmerkki lyhenteen lopussa (esimerkiksi LGBT+) viittaa kaikkiin niihin sukupuoli- ja seksuaalivähemmistöihin, jotka lyhenteessä jäävät muuten mainitsematta.
Kirjainlyhenteen pidempiä versioita ovat esimerkiksi
HLBTIQ (homo, lesbo, bi, trans, intersukupuolisuus, queer)
LGBTQIA (lesbo, homo (gay), bi, trans, queer, intersukupuolisuus, aseksuaalisuus)
LGBTQQIP2SA (lesbo, homo, bi, trans, identiteettiään pohtiva (engl. questioning), queer, intersukupuolisuus, panseksuaalisuus, kaksihenkinen, aseksuaali)
Kirjainlyhenteestä on olemassa myös versioita, joissa yksi A-kirjaimista viittaa sanaan liittolainen (engl. ally). Liittolainen tarkoittaa LGBTQ+ ihmisten tukijaa, joka ei itse kuulu kyseiseen vähemmistöön. Liittolaisten maininta kirjainlyhenteessä on kuitenkin herättänyt vähemmistön keskuudessa ristiriitaisuutta. Liittolaiset eivät ole osa seksuaali- ja sukupuolivähemmistöä, joten heihin viittaaminen sekä heille kirjainnipussa tilan tekeminen koetaan itse vähemmistöön kuuluvien keskuudessa usein kyseenalaiseksi.
Aiheesta muualla

Kuvia tai muita tiedostoja aiheesta HLBT Wikimedia Commonsissa
Bonnie J. Morris: A brief history of lesbian, gay, bisexual, and transgender social movements  16.3.2023. American Psychological Association. Viitattu 16.1.2024.
Kilowog

| Kilowog |
| --- | --- |

Luoja(t):  Steve Englehart Joe Staton
Kustantamo:  DC Comics
Ensiesiintyminen:  Green Lantern Corps nro 201 (kesäkuu 1986)
Henkilötiedot
Status:  aktiivinen
Pituus:  234 cm
Paino:  327 kg
Ryhmäsidokset:  Vihreän Lyhdyn Joukot Oikeuden Puolustajat
Voimat:  Voimasormus Teknologian tietämys
Kilowog on DC Comicsin kustantaman sarjakuvan supersankarihahmo, jonka loivat Steve Englehart ja Joe Staton. Hahmon ensiesiintyminen oli Green Lantern Corps -lehden numerossa 201, vuonna 1986. Kilowog on Vihreän Lyhdyn Joukkojen merkittävä jäsen toimien usein joukon uusien jäsenten kouluttajana.
Sarjakuvassa

Kilowog oli yksi planeettansa Bolovax Vikin älykkäimpiä olentoja ja erikoistunut teknologiaan ja genetiikkaan. Vartijat värväsivät hänet Vihreäksi Lyhdyksi Branwillin tilalle, joka menehtyi tehtävänsä aikana. Tehtävänsä lisäksi Kilowog opettaa uusia tulokkaita käyttämään voimasormusta. Hän oli muun muassa Hal Jordanin ensimmäinen opettaja.
Crisis on Infinite Earths -tarinan aikana Kilowogin kotiplaneetta Bolovax Vik tuhottiin. Hän oli myös itse paikalla ja säilyi hengissä voimasormuksensa ansiosta. Planeetan muut asukkaat eivät kuitenkaan selvinneet hengissä, mutta toimittuaan nopeasti Kilowog keräsi kaikki 16 miljardin asukkaan energiat sormukseensa. Hän kykeni säilyttämään heidät hengissä tahdonvoimansa ansiosta, kunnes löysi asukkaille sopivan planeetan elämistä varten, jonne hän vapautti heidät. Myöhemmin Sinestro tuhosi kyseisen planeetan, eikä Kilowog kyennyt tällä kertaa pelastamaan kansaansa. Sittemmin hänet määrättiin vartioimaan maaplaneettaa yhdessä muutaman muun Vihreän Lyhdyn kanssa. Kilowog huomasi, että Neuvostoliiton sosialismi oli lähimpänä hänen kotiplaneettansa filosofiaa. Kilowog ei kuitenkaan löytänyt minkäänlaista hallitusta, joka olisi harjoittanut puhtaasti kyseistä filosofiaa. Maassa vietetyn ajan aikana hän ystävystyi muiden Vihreiden Lyhtyjen kanssa, kuten Arisian, Salakkin, John Stewartin, Katma Tuin ja Ch'pin, sekä Hal Jordanin.
Vuosia myöhemmin Hal Jordanin jouduttua Parallaxin riivaamaksi hän tappoi Kilowogin voimasormuksellaan. Myöhemmin eräät avaruusolennot käyttivät mustaa magiaa herättääkseen Kilowogin hengen. Kilowog muuntautui Dark Lanterniksi, jonka olennot lähettivät hänet kostamaan Hal Jordanille. Kilowogin tehtävä kuitenkin päättyi kun Oa-planeetan entisöinyt Tom Kalmaku käytti Hal Jordanin vanhan voimasormuksen jäännösenergiaa hyvittääkseen Jordanin entisiä syntejä.
Kilowog herätettiin varsinaisesti eloon Kyle Raynerin ja Ganthetin toimesta, jonka myötä hän osallistui Oa-planeetan ja Vihreän Lyhdyn Joukkojen entisöimiseen. Kilowog sai voimasormuksen Raynerilta ja taisteli myös hänen rinnallaan yhdessä Guy Gardnerin ja John Stewartin kanssa Parallaxia vastaan. Ryhmän saatua teljettyä Parallaxin vankilaan Kilowog jatkoi uusien Vihreiden Lyhtyjen opettamista.
Muissa medioissa > Televisiossa > Justice League

Kilowog teki ensiesiintymisensä Justice League animaatiosarjan kaksiosaisessa jaksossa "In Blackest Night" vuonna 2001. Hahmon äänenä toimi Dennis Haysbert. Kilowog oli sarjassa John Stewartin kanssa läheinen ystävä ja osoitti hetken epäuskon jälkeen uskoa Stewartia kohtaan, kun hän joutui oikeuden eteen tuhottuaan kokonaisen planeetan. Myös Stewart itse uskoi tuhonneensa kokonaisen planeetan, kunnes selvisi että kyseessä oli Ihmismetsästäjien ja Kanjar Ron juoni. Myöhemmin he palasivat takaisin kotiplaneetalleen pelastaakseen sen Ihmismetsästäjien valloitukselta.
Jaksossa "Hearts and Minds" Kilowog liittyi myöhemmin uudelleen Stewartin ja Katma Tuin kanssa taistelemaan Desperoa vastaan. Kilowog oli myös läsnä Teräsmiehen hautajaisissa jaksossa  "Hereafter".
Kilowog esiintyi myös Justice League Unlimited sarjan jaksossa "The Return", jossa hän taisteli Amazoa vastaan usean muun Vihreän Lyhdyn kanssa.
Muissa medioissa > Televisiossa > Duck Dodgers

Kilowog vieraili Duck Dodgersin jaksossa "The Green Loontern", jossa hahmon äänenä toimi John DiMaggio.
Muissa medioissa > Televisiossa > Batman – pelottomat

Kilowog vieraili Batman – pelottomat animaatiosarjan jaksoissa "Day of the Dark Knight" ja "The Eyes of Despero". Hahmolla oli molemissa jaksoissa pieni rooli, kun hän vei ensimmäisessä jakossa erään rikollisen vankilaan, joka raivostui Guy Gardnerin ärsyttämisestä. Toisessa jaksossa Kilowog oli lähinnä taustahahmona Hal Jordanin ryhmässä, jonka Despero hypnotisoi. Hahmon äänenä toimi sarjassa myös Batmanin äänenä ollut Diedrich Bader.
Muissa medioissa > Televisiossa > Green Lantern: The Animated Series

Kilowog esiintyi yhtenä päähahmoista vuonna 2011 ilmestyneessä animaatiosarjassa Green Lantern: The Animated Series, jossa hahmon äänenä toimi Kevin Michael Richardson.
Muissa medioissa > Televisiossa > DC Super Hero Girls

Kilowog esiintyi vuoden 2019 DC Super Hero Girls sarjassa, jossa häntä ääninäytteli Jason Spisak. Sarjassa Kilowog nähtiin kouluttamassa Jessica Crewsia.
Muissa medioissa > Televisiossa > Teen Titans Go!

Kilowog esiintyi animaatiosarjassa Teen Titans Go!, jossa häntä ääninäyttelee Scott Menville.
Muissa medioissa > Elokuvissa > Green Lantern: First Flight

Kilowog esiintyi ensimmäisen kerran elokuvassa vuonna 2009 animaatioelokuvassa Green Lantern: First Flight, jossa hahmon äänenä toimi Michael Madsen. Elokuvassa Kilowog ei aluksi luottanut Hal Jordaniin, mutta tämän pelastettua hänet Kanjar Rolta Kilowog alkoi luottamaan häneen. Myöhemmin Sinestron yritettyä tappaa Kilowogin, Hal Jordan pelasti Kilowogin ja Kilowog murskasi Sinestron käden ja voimasormuksen ja pelasti Halin vapaalta pudotukselta sormuksensa jäljellä olevien voimien avulla.
Muissa medioissa > Elokuvissa > Green Lantern: Emerald Knights

Kilowog esiintyi animaatioelokuvassa Green Lantern: Emerald Knights, jossa häntä ääninäytteli Henry Rollins. Elokuvassa takauma kertoo Kilowogin alkuperän ja kuinka hän sai nykyisen asemansa Vihreän Lyhtyjen Joukkojen kouluttajana.
Muissa medioissa > Elokuvissa > Green Lantern

Michael Clarke Duncan ääninäytteli Kilowogia vuoden 2011 elokuvassa Green Lantern, jossa Spencer Wilding tuotti hahmon liikkeet. Elokuvassa Kilowog koulutti Hal Jordania todeten, ettei ollut ennen nähnyt ihmistä aiemmin. Myöhemmin Hal Jordanin kukistettua Parallaxin Kilowog osoitti hänelle ylpeyttä siitä kuinka hyvin hän koulutti tämän.
Muissa medioissa > Elokuvissa > Justice League vs. the Fatal Five

Kilowog esiintyi lyhyesti animaatioelokuvassa Justice League vs. the Fatal Five, jossa häntä ääninäytteli Kevin Michael Richardson.
Muissa medioissa > Elokuvissa > Justice League Dark: Apokolips War

Kilowog esiintyi lyhyesti animaatioelokuvassa Justice League Dark: Apokolips War, jossa häntä ääninäytteli John DiMaggio. Elokuvassa Darkseid tappoi Kilowogin katkaisemalla tämän niskat hänen yritettyä puolustaa Oaa tämän hyökkäykseltä.
Videopeleissä

Kilowog esiintyi pelissä Batman: The Brave and the Bold – The Videogame, jossa häntä ääninäytteli Diedrich Bader.
Kilowog esiintyy ladattavana bonushahmona DC Universe Online -pelissä, jossa häntä ääninäyttelee Charlie Campbell.
Kilowog esiintyy pelissä Green Lantern: Rise of the Manhunters, jossa häntä ääninäyttelee Kevin Michael Richardson.
Kilowog esiintyy pelattavana hahmona pelissä Lego Batman 3: Beyond Gotham, jossa häntä ääninäyttelee Travis Willingham.
Hahmoa näytelleitä

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2001, 2003 | Dennis Haysbert | Justice League |  |  |
| 2003 | John DiMaggio | Duck Dodgers |  |  |
| 2009–2010 | Diedrich Bader | Batman – pelottomat |  | Batman: The Brave and the Bold – The Videogame |
| 2009 | Michael Madsen |  | Green Lantern: First Flight |  |
| 2011– | Kevin Michael Richardson | Green Lantern: The Animated Series |  | Green Lantern: Rise of the Manhunters |
| 2011 | Henry Rollins |  | Green Lantern: Emerald Knights |  |
| 2011 | Michael Clarke Duncan |  | Green Lantern |  |

Kilowog elokuvassa Green Lantern: First Flight.
Gujranwala

| Gujranwala گوجرانوالہ |
| --- | --- |
 Katukuvaa
 Gujranwala
 Koordinaatit: 32°9′N, 74°11′E 
Valtio:  Pakistan
Maakunta:  Punjab
Piirikunta:  Gujranwala
Väkiluku (2017):  2 028 421
Infobox OKVirheellinen NIMI-arvo: 
Gujranwala (urduksi ‏گوجرانوالہ‎, Gūjrānvālah, pandžabiksi گجرانوالہ, Gujrānvālah) on kaupunki Pakistanissa Punjabin provinssissa Indusin sivujoen Chenabin varrella. Kaupunki on saanut alkunsa 1800-luvulla ja se tunnetaan esimerkiksi sikhihallitsija Randžit Singhin kotikaupunkina. Nykyisin se on kaupan ja teollisuuden keskus, jonka kaupunkialueen asukasluku oli vuoden 2017 väestönlaskennan mukaan 2 028 421.
Historia

Nykyinen Gujranwalan kaupunki oli pitkään melko vähämerkityksellinen kylä. Nimensä se sai gudjarien heimolta, jotka Sansi-heimon jatit olivat ajaneet nykyisen Amritsarin seudulta.
Esimerkiksi Intian suurmogulien kaudella sitä ei juurikaan mainittu historiallisissa lähteissä. 1700-luvun alkupuolella sen valtasi Charat Singh, myöhemmän sikhihallitsija Randžit Singhin isoisä. Randžit syntyi Gujranwalassa ja teki siitä laajentuvan Sikhivaltakunnan pääkaupungin, kunnes pääkaupunki siirrettiin vuonna 1799 Lahoreen. Gujranwalassa syntyi myös sikhikenraali Harl Singh Nalwa, joka tunnettiin etenkin sotaretkestään afgaaneja vastaan. Randžit Singin isän ja isoisän samadh sijaitsevat Gujranwalassa. Gujranwalassa säilytetään myös osaa Lahoreen haudatun Randžit Singhin tuhkasta.
Gujranwala säästyi suurimmaksi osaksi vuonna 1857 syttyneen sepoy-kapinan hävitykseltä. Vuonna 1867 siitä tehtiin oma kuntansa. Vuosina 1921–1922 kaupunki kärsi Khilafat-liikkeen ja kansalaistottelemattomuuskampanjoiden aiheuttamista levottomuuksista. Mellakoitsijat polttivat esimerkiksi kaupungin rautatieaseman. Britit rankaisivat paikallisia rakennuttamalla uuden rautatieaseman kauaksi kaupungista. Sittemmin kaupunki on jäänyt poliittisesti muiden paikkakuntien varjoon, mutta samalla siitä on muodostunut merkittävä teollinen keskus.
Talous ja liikenne

Gujranwala on kaupan ja teollisuuden keskus. Kaupungin teollisuuden tuotteisiin kuuluvat esimerkiksi keramiikka, tekstiilit, elektroniikka ja nahka. Kaupunki on myös ympäröivän maatalousalueen kauppapaikka. Kaupungissa myydään esimerkiksi viljaa, meloneja ja sokeriruokoa. Viereisellä Chenabjoella on vesivoimala.
Kaupungista kulkee maantie ja rautatie Lahoreen ja Peshawariin.
Väestö ja koulutus

Gujranwalan asukasluku oli Pakistanin vuoden 2017 väestönlaskennan mukaan 2 028 421. Vuonna 2007 kaupunkialueella asui noin 1 513 000 asukasta.
Kaupungissa on useita Punjabin yliopistoon kuuluvia collegeja, vuonna 2002 perustettu GIFT-yliopisto sekä vuonna 2003 avattu Rachnan teknillinen ammattikorkeakoulu.
Aiheesta muualla

Kuvia tai muita tiedostoja aiheesta Gujranwala Wikimedia Commonsissa
Randžit Singhin syntymäkoti.
Mahan Singhin rakennuttaman Sheranwala Baghin sisätiloja.
Gujranwalan rautatieasema.
Günther Rall

| Günther Rall |
| --- | --- |
 Günther Rall Bundeswehrin kenraalina 1970-luvulla.
Henkilötiedot
Syntynyt: 10. maaliskuuta 1918  Gaggenau, Saksa
Kuollut: 4. lokakuuta 2009 (91 vuotta)  Bad Reichenhall, Saksa
Sotilashenkilö
Palvelusmaa(t):   Natsi-Saksa  Länsi-Saksa
Palvelusvuodet:  1936–1945 (Wehrmacht) 1956–1975 (Bundeswehr)
Taistelut ja sodat:  Toinen maailmansota
Sotilasarvo:  Kenraaliluutnantti
Kunniamerkit:  Rautaristin ritariristi tammenlehvin ja miekoin  Bundesverdienstkreuz
Günther Rall (10. maaliskuuta 1918 Gaggenau – 4. lokakuuta 2009 Bad Reichenhall) oli saksalainen lentäjä ja toisessa maailmansodassa kolmanneksi eniten viholliskoneita pudottanut hävittäjä-ässä. Rall lensi sodan aikana 621 taistelulentoa ja ampui alas 275 vastustajan lentokonetta, joista 241 oli venäläiskoneita. Hänet ammuttiin alas kahdeksan kertaa ja hän haavoittui kolmesti. Hänen pudotussuhteensa oli 2.26. Hän oli Saksan ilmavoimien komentajana 1971–1974.